‘খাকি দ্য বেঙ্গল চ্যাপ্টার’ ওয়েব সিরিজে কলকাতার রাজনীতি আর গ্যাংস্টার..

প্রতীক্ষার অবসান ঘটিয়ে শেষ অবধি ‘খাকি: দ্য বেঙ্গল চ্যাপ্টার’ এর টিজার সামনে এলো। নীরাজ পান্ডের নিবেদিত এই ওয়েব সিরিজের হাত ধরে পর্দায় আসতে চলেছেন টলিউডের দুই প্রজন্মের সুপারস্টাররা। একজন টলিউডের আবিসংবাদিত নায়ক প্রসেনজিৎ চট্টোপাধ্যায় এবং অন্যজন জিৎ। এছাড়াও এই ওয়েব সিরিজে দেখা যাবে শাশ্বত চট্টোপাধ্যায়,পরমব্রত চট্টোপাধ্যায় এমনকি বলিউডের চিত্রাঙ্গদা সিংকেও। ছোট পর্দায় একইসঙ্গে উপভোগ্য হতে চলেছে রাজনীতি ও সিনেমা। ওয়েব সিরিজ আসতে চলেছে নেটফ্লিক্স ওটিটি প্ল্যাটফর্মে।
শহর কলকাতার বিভিন্ন জায়গা ছাড়াও ‘খাকি দ্য বেঙ্গল চ্যাপ্টার’ এর শুটিং হয়েছে মুম্বইয়ের নানান জায়গায়। টলিউডের নাম যাদের সব তারকাদের নিয়ে হিন্দি ওয়েব সিরিজের হাত ধরে আসতে চলেছে সিরিজের অন্ধকারময় ঘটনা এবং তার পেছনের রাজনীতি। কলকাতার রাজনীতি আর গ্যাংস্টার রাজত্বের কথা এই সিরিজে যে স্পষ্টভাবে উঠে আসবে তা বলাই বাহুল্য। এই সিরিজের ঝলকের সঙ্গে শোনা গেল ব্যাকগ্রাউন্ডে কৈলাস খেরের গান ‘ এক অউর রং ভি দেখিয়ে এই বাঙ্গাল কা…’।
টিজারে রাজনীতিবিদের ভূমিকায় ধরা দিয়েছিলেন প্রসেনজিৎ চট্টোপাধ্যায়। যথেষ্ট স্মার্ট পুলিশ অফিসারের চরিত্রে দেখা মিললো জিতের। অন্য এক পুলিশের ভূমিকায় দেখা যাবে পরমব্রত চট্টোপাধ্যায়কেও। আর ঠোঁটের কোনে জটিল হাসি নিয়ে উপস্থিত ছিলেন শাশ্বত চট্টোপাধ্যায়। ধরা দিতে পারেন আন্ডারওয়ার্ল্ডের কোন চরিত্র হিসেবে।
বেশ কিছুদিন ধরেই শোনা যাচ্ছিল নীরজ এই ওয়েব সিরিজের শুটিং করছেন কলকাতা, মুম্বই শহরে। টিজারে গল্পের কিছু ঝলক উঠে এলো মারপিট গোলাগুলি আর পুলিশের দাপাদাপিতে। জিতের মুখে শোনা গেল, ‘যব তক কুছ বদলেঙ্গে নেহি,কুছ বদলেগা নেহি’।
টলিউডের পর্দায় একসঙ্গে জিৎ এবং প্রসেনজিৎকে কখনো দেখা যায়নি। এই হিন্দি ওয়েব সিরিজের দৌলতে তাদেরকে ছোট পর্দায় একসঙ্গে দেখা যাবে। দুই তারকার ভক্তরা স্বাভাবিক কারণেই খুব উত্তেজিত।এই সিরিজটি পরিচালনা করছেন দেবব্রত মণ্ডল ও তুষার কান্তি রায়।